Sturmius a lakaas e plas reolennoù abati Monte Cassino eno. E 751 e teuas a-benn Bonifas da gaout ur brient a-berzh ar pab Zakarias evit lakaat an abati war-eeun dindan galloud eskob Roma, da lâret eo ar pab. Bonifas a voe beziet e Fulda e 754 ha diwar-neuze e voe desachet e-leizh a dud hag a zeue da birchirinañ di. Dont a reas abati Fulda da vezañ ul lech a-bouez a-fed deskadurezh ha gouiziegezh hag ul levraoueg pourvezet-mat a oa eno. Adalek an XIIvet kantved ech eas he galloud war zigreskiñ avat.